Pirkimo sąlygų 2 priedas

**TECHNINĖS SPECIFIKACIJOS**

**Pirkimo objektas *–* Renginio vietos – patalpų nuoma.**

**Renginys:** 21-oji Tarptautinė antikorupcijos konferencija (IACC).

**Patalpų nuomos terminas:** 2024 m. birželio 16-22 d.

**Renginio data:** 2024 m. birželio 18-21 d.

**Renginio vieta:** atsižvelgiant į tai, kad planuojamas renginio dalyvių skaičius apie 1800 žmonių, o didžioji renginio dalyvių dalis bus užsienio svečiai iš 140 pasaulio valstybių, bei siekiant užtikrinti patogią logistiką ir pakankamą apgyvendinimo vietų skaičių, renginio vieta turi būti Vilniaus mieste.

**Papildomos pirkimo sutarties sąlygos:**

1. Lietuvos Respublikos Vyriausybei ar kitam kompetentingam subjektui įvedus apribojimą / draudimą organizuoti renginius uždarose patalpose, apribojus dalyvių skaičių, ir (ar) įvedus kitus suvaržymus, dėl kurių Perkančioji organizacija spręstų, jog Paslaugos pagal Sutartį neatitinka jos interesų, Perkančioji organizacija turi teisę vienašališkai nutraukti Sutartį, apie Sutarties nutraukimą įspėjus Paslaugos teikėją raštu ne vėliau kaip likus 1 (vienai) darbo dienai iki numatomos renginio pradžios. Šalys susitaria, jog tokiu atveju Paslaugos teikėjas neturi teisės gauti jokių nuostolių atlyginimų, kompensacijų ar pan. iš Perkančiosios organizacijos pusės.

2. Perkančioji organizacija, esant poreikiui, gali įsigyti ir paraiškos 1 p. nenurodytų, tačiau su pirkimo objektu susijusių prekių ir (ar) paslaugų (*pavyzdžiui, papildomų patalpų, ar kt.)* neviršijant 10 procentų pradinės sutarties vertės. Už šias prekes ir (ar) paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių ir (ar) paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

3. Pirkimo objekto apimtis:

|  |  |  |
| --- | --- | --- |
| **Eil. Nr.** | **Reikalavimai** | Pateiktame pastato/pastatų plane nurodytos (-ų) siūlomos (-ų) patalpos (-ų) ženklinimas\* |
| **1.** | **1 vnt. salė – IACC atidarymo ir uždarymo ceremonijoms ir plenarinėms sesijoms**. Reikalinga viso renginio metu. Salė turi talpinti 1800 kėdžių, išdėstytų teatro stiliumi. Salėje turi tilpti scena (pakyla), kurios dydis ne mažesnis nei 36 kv. m. (scenos nuoma nėra šio pirkimo objektas).  Salėje, ant scenos, turi tilpti LED ekranai. Taip pat salėje turi būti skirta ne mažiau nei po 5 kv. m. garso ir vaizdo operatorių techninei įrangai.  Salėje turi likti ne mažiau nei 20 kv. m. nenumatytoms veikloms (pvz., vertėjų būdelėms). | Nr. 1 (Atitikties techniniams reikalavimams (pagal Pirkimo sąlygų 2 priedą) įrodymų priedo (toliau šioje lentelėje – Patalpų plano priedo) 2 lapas) |
| **2.** | **8 vnt. salių** **panelinėms diskusijoms organizuoti.** Kiekviena salė turi būti ne mažesnė nei 230 kv. m. Reikalingos viso renginio metu. Salės turi talpinti ne mažiau nei 150 sėdimų vietų teatro stiliumi. Turi būti užtikrinta garso izoliacija, jeigu salės būtų šalia viena kitos, taip, kad nebūtų girdimi pašaliniai foniniai garsai klausantis jose pranešimų. Salėse turi tilpti scenos (pakylos), ant kurių tilptų ne mažiau kaip 6 foteliai pranešėjams bei 3 staliukai.  Kiekvienoje salėje ant scenos turi būti galimybė sumontuoti LED ekraną. Taip pat salėse turi būti skirta ne mažiau nei po 4 kv. m. garso ir vaizdo operatorių techninei įrangai. Siekiant užtikrinti patogumą ir efektyvų judėjimą iš vieno renginio į kitą, plenarinių sesijų ir panelinių diskusijų, salės turi būti tame pačiame pastate. | Nr. 2.1 (Patalpų plano priedo 4 lapas)  Nr. 2.2 (Patalpų plano priedo 4 lapas)  Nr. 2.3 (Patalpų plano priedo 4 lapas)  Nr. 2.4 (Patalpų plano priedo 4 lapas)  Nr. 2.5 (Patalpų plano priedo 4 lapas)  Nr. 2.6 (Patalpų plano priedo 4 lapas)  Nr. 2.7 (Patalpų plano priedo 7 lapas)  Nr. 2.8 (Patalpų plano priedo 7 lapas) |
| **3.** | **Erdvė registracijos ir akreditacijos vietai**. Erdvė ne mažesnė nei 60 kv. m. Reikalinga viso renginio metu, turi būti tame pačiame pastate, kur bus Plenarinių sesijų bei panelinių diskusijų salės. Ši erdvė turi būti matoma įėjus į pastatą. Erdvė turi talpinti:   * 25 registracijos vietas (po 1 kv. m. ir iki 5 vietų neregistruotiems dalyviams); * 2 registracijos vietas ypatingiems svečiams (po 15 kv. m. kiekviena); * 3 spaudos atstovų registracijos vietas (po 1 kv. m, įskaitant 1 vietą neakredituotiems spaudos atstovams). | Nr. 3 (Patalpų plano priedo 2 lapas) |
| 4. | **1 vnt. erdvė spaudos centrui.** Ne mažesnė nei 100 kv. m.Reikalinga viso renginio metu. Patalpoje turi būti galimybė patogiai dirbti iki 50 žurnalistų sėdint prie stalų, turi tilpti kopijavimo ir spausdinimo įrenginiai, vienas TV ekranas (ne mažesnės nei 2 metrai įstrižainės su galimybe žiūrėti tarptautinės žiniasklaidos kanalus (pvz., BBC CNN ir kt.). Ši erdvė gali būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 4 (Patalpų plano priedo 3 lapas) |
| 5. | **1 vnt. erdvė spaudos konferencijoms**. Ne mažesnė nei 75 kv. m.Reikalinga viso renginio metu. Patalpa turi talpinti iki 50 žurnalistų, sėdinčių mokykliniu stiliumi prie stalų. Patalpoje taip pat turi tilpti pakyla, ant kurios tilptų stalas, prie kurio turėtų galimybę susėsti iki 6 asmenų. Ši erdvė gali būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. Taip pat šalia turi būti izoliuota erdvė, skirta televizijos interviu filmavimams (ne mažesnė kaip 10 kv. m.). | Nr. 5 (Patalpų plano priedo 6 lapas). |
| 6. | **1 vnt. erdvė pranešėjų kambariui**. Ne mažesnė nei 50 kv. m. Reikalinga viso renginio metu. Turi talpinti ne mažiau nei 5 stalus po penkiems asmenims „world cafe“ stiliumi. Ši erdvė gali būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 6 (Patalpų plano priedo 7 lapas) |
| 7. | **4 vnt. erdvių, skirtų renginių organizatoriams.** Reikalingos viso renginio metu. Šios erdvės gali būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. Erdvės  IACC ir TI komandoms skirtos patalpos turi būti ne mažesnės nei 60 kv. m. Kiekvienoje iš jų turi tilpti ne mažiau 10 stalų, dvi sofos, 2 spausdintuvai.  Perkančiajai organizacijai skirta erdvė turi būti ne mažesnė nei 30 kv. m. Joje turi tilpti ne mažiau kaip 5 stalai, 1 sofa, spausdintuvas ir kt. Renginį organizuojančios įmonės personalui skirta erdvė turi būti ne mažesnė nei 15 kv. m. | Nr. 7.1 (Patalpų plano priedo 2 lapas)  Nr. 7.2 (Patalpų plano priedo 2 lapas)  Nr. 7.3 (Patalpų plano priedo 2 lapas)  Nr. 7.4 (Patalpų plano priedo 2 lapas). |
| 8. | **1 vnt. erdvė IACC tarybos posėdžių salei**. Reikalinga viso renginio metu. Erdvė turi būti ne mažesnė nei 50 kv. m. Joje turi tilpti apvalus posėdžių stalas, talpinantis iki 12 žmonių, atskiras stalas kompiuteriui, kopijavimo ir spausdinimo aparatai bei turi būti maitinimo galimybė. Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 8 (Patalpų plano priedo 6 lapas).  Ši erdvė yra tame pačiame pastate, įmanomas |
| 9. | **1 vnt. erdvė VIP patalpai**. Reikalinga viso renginio metu. Erdvė turi būti ne mažesnė nei 30 kv. m. Patalpoje turi tilpti ne mažiau 10 asmenų. Patalpoje turėtų tilpti komfortabilūs baldai (foteliai, apvalus stalas, taip pat maitinimo galimybė). Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 9 (Patalpų plano priedo 6 lapas) |
| 10. | **1 vnt. erdvė naujienlaiškių ir deklaracijų rašymo kambariui.** Reikalinga viso renginio metu. **Erdvė neturi būti mažesnė nei 50 kv. m.** Joje turi tilpti apvalus stalas, talpinantis ne mažiau kaip 10 asmenų. Taip pat spausdintuvas, kopijavimo aparatas. Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 10 (Patalpų plano priedo 3 lapas) |
| 11. | **1 vnt. erdvė, skirta jauniesiems žurnalistams.** Reikalinga viso renginio metu. Erdvė turi būti ne mažesnė nei 180 kv. m. Joje turi tilpti dirbti 30 žurnalistų „world cafe“ stiliumi, taip pat turi tilpti ne mažiau 2 sofos ir 2 kavos staliukai. Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 11 (Patalpų plano priedo 3 lapas) |
| 12. | **4 vnt. *Ad hoc* atviros susitikimų erdvės**. Reikalingos viso renginio metu. Erdvės turi būti ne mažesnės nei 50 kv. m. Jose turi tilpti sofos, kavinės tipo stalai ir maitinimo galimybė. Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 12.1 (Patalpų plano priedo 5 lapas)  Nr. 12.2 (Patalpų plano priedo 5 lapas)  Nr. 12.3 (Patalpų plano priedo 6 lapas)  Nr. 12.4 (Patalpų plano priedo 6 lapas) |
| 13. | **3 vnt. erdvių *Ad hoc* posėdžių kambariams.** Reikalingi viso renginio metu. Kambariai turėtų būti ne mažesni nei 50 kv. m. Juose turėtų tilpti apvalus stalas 15 žmonių, atskiras stalas kompiuteriui, kopijavimo ir spausdinimo aparatai, maitinimo galimybė. Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 13.1 (Patalpų plano priedo 8 lapas)  Nr. 13.2 (Patalpų plano priedo 8 lapas)  Nr. 13.3 (Patalpų plano priedo 8 lapas) |
| 14. | **1 vnt. erdvė įvairiems reklaminiams stendams.** Reikalinga viso renginio metu. Erdvė turėtų būti ne mažesnė nei 500 kv. m. Erdvė turi būti tame pačiame pastate, kaip plenarinių sesijų ir panelinių diskusijų salės. Save reklamuojančios organizacijos / institucijos turi turėti atskirus plotus strategiškai patogioje vietoje, t. y. toje pačioje patalpoje, kur vyks pagrindiniai konferencijos renginiai. Erdvėje turi tilpti ne mažiau kaip 20 reklaminių plotų (po 6 kv. m.). | Nr. 14 (Patalpų plano priedo 6 lapas) |
| 15. | **1 vnt. erdvė kavos pertraukėlėms ir pietums.** Reikalinga viso renginio metu. Erdvė turi būti ne mažesnė nei 1500 kv. m. Erdvė turi būti tame pačiame pastate, kaip plenarinių sesijų ir panelinių diskusijų salės. Joje turi būti galimybė teikti maitinimą visiems renginio dalyviams. Bent pusė dalyvių (900 asmenų) turi turėti galimybę atsisėsti prie stalų, kita pusė **–** valgyti stovėdami prie aukštų baro stalų. Taip pat, atsižvelgiant į dalyvių skaičių, turi būti pakankamai erdvės išdėstyti maisto stalams, taip kad kuo mažiau susidarytų spūsčių. | Nr. 15 (Patalpų plano priedo 6 lapas) |
| 16. | **1 vnt. erdvė vakariniams socialiniams renginiams – vakarienėms.** Reikalinga dvi renginio dienas (tikslios dienos bus patikslintos po darbotvarkės sudarymo). Erdvė turi būti ne mažesnė nei 2000 kv. m. Siekiant suteikti vakarienėms iškilmingumo įspūdį bei atskirti nuo oficialios darbinės renginio dalies, erdvė turi būti atskirai nuo kavos pertraukėlių ir pietų erdvės bei plenarinių sesijų salės, tačiau, jeigu ji būtų kitame pastate, tai turi būti nutolusi nuo plenarinių sesijų ir panelinių diskusijų salių ne toliau nei 300 m.  Erdvėje turi būti galimybė komfortabiliai teikti maitinimą visiems renginio dalyviams. Turi būti galimybė įrengti sceną, kurioje pagal poreikį vyktų kultūriniai pasirodymai. Bent pusė dalyvių (900 asmenų) turi turėti galimybę atsisėsti, kita pusė **–** valgyti stovėdami prie aukštų baro stalų. | Nr. 16 (Patalpų plano priedo 10 lapas).  Ši erdvė yra kitame pastate, nuo plenarinių sesijų ir panelinių diskusijų salių nutolusi 94 m. |
| 17. | **1 vnt. erdvė kino filmų transliacijai (kino salė).** Reikalinga viso renginio metu. Turi būti ne mažesnė nei 230 kv. m. Turi talpinti ne mažiau 200 sėdimų vietų, kurių išdėstymas neturėtų trukdyti dalyviams stebėti ekrano (amfiteatro stiliumi). Erdvė turi būti pritaikyta kino filmų peržiūroms. Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 200 m. | Nr. 17 (Patalpų plano priedo 9 lapas)  Ši erdvė yra kitame pastate, nuo plenarinių sesijų ir panelinių diskusijų salių nutolusi 94 m. |
| 18. | 1 vnt. **Sąžiningo grojimo antikorupcinės muzikos koncerto erdvė.** Reikalinga vieną renginio dieną (tiksli diena bus patikslinta po darbotvarkės sudarymo). Ne mažesnė nei 2000 kv. m. Ši erdvė turi būti tame pačiame pastate, kaip plenarinių sesijų ir panelinių diskusijų salės arba kitame pastate, tačiau nutolusiame nuo minėtų salių ne toliau nei 300 m. Erdvėje turi tilpti ne mažiau kaip 1000 stovinčių žmonių. Šalia šios erdvės ar toje pačioje erdvėje turi būti ne mažesnė nei 20 kv. m. poilsio ir pasirengimo patalpa muzikantams.Patalpoje turi tilpti muzikantams skirti foteliai / sofos, stalai,pakabos, veidrodžiai. | Nr. 18 (Patalpų plano priedo 10 lapas)  Ši erdvė yra kitame pastate, nuo plenarinių sesijų ir panelinių diskusijų salių nutolusi 94 m. |
| 19. | **1 vnt. erdvė maldos kambariui. Ne mažesnė nei 10 kv. m.** Reikalinga viso renginio metu.Erdvė turi būti atskirai nuo renginio salių, turi tinkamai izoliuojanti garsą. Šalia turi būti higieninis- sanitarinis mazgas, prietaisas, skirtas žmonių kūno švaros ir higienos procedūroms. | Nr. 19 (Patalpų plano priedo 8 lapas).  Ši erdvė yra kitame pastate, atskirta nuo renginio salių ir nutolusi 94 m. |
| 20. | **1 vnt. erdvė mamos ir vaiko kambariui. Ne mažesnė nei 15 kv. m.** Reikalinga viso renginio metu. Erdvė turi būti erdvi, kad joje tilptų vieta vaiko žindymui, pervystymui. Šalia turi būti higieninis sanitarinis mazgas, naudojamas žmonių kūno švaros ir higienos procedūroms. Ši erdvė turi būti tame pačiame pastate, kuriame bus plenarinių sesijų ir panelinių diskusijų salės. | Nr. 20 (Patalpų plano priedo 2 lapas) |
| 21. | **Bendri reikalavimai visoms patalpoms:** visos patalpos turi atitikti higienos reikalavimus, būti tvarkingos, veikti oro kondicionieriai. Patalpos su reikiama įranga turi būti paruoštos iki nuomos pradžios. Visose aukščiau minėtose patalpose turi būti užtikrintas saugus Wifi tinklas. Tinklas vienu metu turi aptarnauti ne mažiau 1800 įrenginių, kad renginio svečiai, žurnalistai galėtų be trikdžių naudotis internetu.  Paslaugos teikėjas taip pat turi nusimatyti **ne mažesnę nei 200 kv. m. ploto laisvą erdvę**, kuri galėtų būti pritaikoma įvairiems poreikiams, atsirandantiems renginio metu (pvz. papildomiems susitikimų kambariams). | Nr. 21 (Patalpų plano priedo 8 lapas) |
| 22. | **Reikalavimai žaliajam pirkimui** | |
| 22.1. | Renginio metu susidariusios atliekos (stiklas, popierius, plastikas, metalas ir kt.) turi būti rūšiuojamos jų surinkimo vietose ir perduodamos atliekas tvarkančioms įmonėms. Biologiškai skaidžios atliekos turi būti surenkamos atskirai ir perduodamos šias atliekas kompostuojančioms ar kitaip naudojančioms įmonėms. Paslaugos tiekėjas turi pasirūpinti rūšiavimui pritaikytų šiukšliadėžių išdėstymu visose renginio erdvėse aiškiai matomoje vietoje (pvz., prie įėjimo) proporcingai tų erdvių dydžiui bei dalyvių skaičiui (pvz., panelinių sesijų erdvėse ne mažiau nei po 1 vienetą skirtingų atliekų šiukšliadėžių (maisto, plastiko, stiklo, popieriaus, metalo ir kt.), plenarinių sesijų, reklaminių stendų, kavos pertraukėlių ir pietų, vakarinių socialinių renginių, sąžiningo grojimo antikorupcinės muzikos koncerto erdvėse ne mažiau po 3 vienetus minėtų šiukšliadėžių. Kitose, čia nepaminėtose, patalpose **–** po 1 vienetą minėtų šiukšliadėžių. Šiukšliadėžės turi būti ištuštinamos/valomos pagal poreikį, tačiau ne rečiau kaip kartą per dieną.  Paslaugos teikėjas turi pasirūpinti patalpų valymo paslauga. Patalpos kiekvieną renginio dieną turi būti švarios ir paruoštos likus ne mažiau nei 1 valanda iki tos dienos renginių, numatytų darbotvarkėje. Taip pat renginio erdvėse tuo metu, kai jose vyksta renginiai, turi budėti valymo paslaugų personalas, kuris galėtų greitai reaguoti atlikti valymo darbus (tikslios budėjimo valandos bus patikslintos po darbotvarkės sudarymo). | |

**SVARBU:** Tiekėjas kartu su pasiūlymu turi pateikti pastato/pastatų planą su nurodytu siūlomų patalpų plotu.

\*Iš pasiūlymo visumos turi būti aiškiai suprantama, kuri plane nurodyta patalpa siūloma naudoti kaip konkreti renginio erdvė. Patalpų paskirstymas gali būti pateikiamas tiek techninėje specifikacijoje (pirkimo sąlygų 2 priedas), tiek pačiame plane, tiek kitais būdais.